Amasezerano y’ubufatanye hagati y’akarere ka Rwamagana n’Ishyirahamwe ry’umukino w’amagare mu Rwanda

Mu Karere ka Rwamagana, ku wa 6 Mutarama 2023, habaye umuhango wo gusinya amasezerano y’ubufatanye hagati y’akarere n’Ishyirahamwe ry’umukino w’amagare mu Rwanda (FERWACY), agamije guteza imbere uyu mukino no gutegura isiganwa ry'umukino w'amagare rya Rwamagana Race. Ni amasezerano azamara imyaka itatu, aho byitezwe ko azafasha kuzamura impano z'abakinnyi basiganwa ku magare bashya no guha imyitozo abasanzwe bakina.https://inyarwanda.com/inkuru/125363/amagare-ferwacy-yasinyanye-amasezerano-yubufatanye-nakarere-ka-rwamagana-125363.html

 Inshingano z'akarere 
Akarere ka Rwamagana kiyemeje;

 Gukora ubukangurambaga by’umwihariko ku rubyiruko rwo mu Mirenge yose ikagize kwitabira no kurushanwa hagamijwe gushaka impano mu bakiri bato bazavamo abakinnyi b’ahazaza, 
 Gukangurira abaturage bose kwitabira ku bwinshi gushyigikira abakinnyi b’amagare,
 Gukangurira abafanyabikorwa b’Akarere gutera inkunga Rwamagana Race, no 
 Gutegura ingengoyimari ya Rwamagana Race no kwamamaza iri siganwa ku mbuga zose z’Akarere.

 Inshingano za FERWACY 
FERWACY yo yiyemeje;

 Gutanga inkunga mu byerekeranye na tekinike harimo abategura irushanwa n’ibikoresho bizajya bikenerwa muri Rwamagana race, 
 Kwamamaza no kumenyekanisha iri siganwa binyuze ku mbuga zayo no mu bitangazamakuru bitandukanye no korohereza abategura irushanwa.

 Indanganturo 
Ikiciro:Rwanda
Ikiciro:Intara y'iburasirazuba
Ikiciro:Akarere ka Rwamagana
Ikiciro:Amagare mu Rwanda
Ikiciro:Iterambere ry'u Rwanda
Ikiciro:Imikino